Շատ կարեւոր հանդիպում ունեցա Ֆերմերների միության անդամների հետ: Բավական հետաքրքիր ծրագիր կա, որը շատ կարեւոր է մեր գյուղատնտեսության համար, քանի որ լավ սերմացուն բերքն առնվազն կրկնապատկում է: Երկար տարիներ սերմացուի հարցն ուշադրության կենտրոնում չէր, եւ գյուղացին օգտագործում էր յոթերորդ, ութերորդ վերարդադրանքի սերմեր, ինչն, իհարկե, ազդում էր բերքատվության վրա: Այն, ինչ տեսել ենք, հաջողված օրինակ է, ծրագիրը մի քանի ամիս առաջ քննարկվել էր նաեւ ինձ մոտ, եւ այսօր արդյունքն իսկապես հետաքրքիր է: Գյուղատնտեսության համար ֆերմերային շարժումը հեռանկարային է, եւ ամեն ինչ անելու ենք, որ այդ միությունը ոտքի կանգնի: Որոշ խնդիրներ կան, ես հիմա չեմ ուզում դրանց անդրադառնալ, բայց այսօրվա հանդիպումը շարունակություն անպայման ունենալու է: